b'\n_START_ARTICLE_\nIoan Axente Sever\n_START_SECTION_\n\xc3\x8en revolu\xc8\x9bia de la 1848\n_START_PARAGRAPH_\nLa izbucnirea revolu\xc8\x9biei  era profesor de latin\xc4\x83 \xc8\x99i rom\xc3\xa2n\xc4\x83, la Colegiul Sf. Sava din Bucure\xc8\x99ti._NEWLINE_A luat parte la revolu\xc8\x9bia de la 1848 din Bucure\xc8\x99ti \xc8\x99i \xc3\xaemprejurimi, unde a avut rolul de a face cunoscute idealurile revolu\xc8\x9bionare  printre \xc8\x9b\xc4\x83rani. \xc3\x8en august 1848 s-a \xc3\xaentors \xc3\xaen Transilvania, unde a participat la a treia adunare de la Blaj din septembrie. A participat al\xc4\x83turi de Avram Iancu la rezisten\xc8\x9ba din Mun\xc8\x9bii Apuseni._NEWLINE_La 8 ianuarie 1849 \xc8\x9b\xc4\x83ranii rom\xc3\xa2ni r\xc4\x83scula\xc8\x9bi au incendiat ora\xc8\x99ul Aiud. Popula\xc8\x9bia nu credea c\xc4\x83 rom\xc3\xa2nii, pe atunci pa\xc8\x99nici, ar putea s-o atace. \xc3\x8en seara de 8 ianuarie\xc2\xa0\xe2\x80\x94 Cr\xc4\x83ciunul dup\xc4\x83 calendarul iulian\xc2\xa0\xe2\x80\x94 a \xc3\xaenceput m\xc4\x83celul ce a durat p\xc3\xa2n\xc4\x83 \xc3\xaen data de 17 ianuarie, fiind uci\xc8\x99i cca 600 de etnici maghiari. Un numar mare de oameni a \xc3\xaencercat s\xc4\x83 se ascund\xc4\x83 \xc3\xaen mun\xc8\x9bii din apropiere, dar din cauza gerului au murit \xc3\xaenghe\xc8\x9ba\xc8\x9bi. Mor\xc8\x9bii au fost arunca\xc8\x9bi \xc3\xaen \xc8\x99an\xc8\x9burile cet\xc4\x83\xc8\x9bii, iar alt\xc4\x83 parte \xc3\xaen varni\xc8\x9ba de l\xc3\xa2ng\xc4\x83 cetate, unde se afl\xc4\x83 \xc8\x99i monumentul acestora._NEWLINE_Indus \xc3\xaen eroare de promisiunile mincinoase ale Cur\xc8\x9bii de la Viena, precum \xc8\x99i datorit\xc4\x83 pozi\xc8\x9biei nejuste a guvernului revolu\xc8\x9bionar maghiar \xc3\xaen problema na\xc8\x9bional\xc4\x83 \xc8\x99i \xc3\xaen cea a abolirii iob\xc4\x83giei, Ioan Axente a adoptat o atitudine pro-habsburgic\xc4\x83, lucru care a contribuit la dezbinarea for\xc8\x9belor revolu\xc8\x9bionare ale rom\xc3\xa2nilor \xc8\x99i ungurilor._NEWLINE_Axente Sever a fost arestat \xc3\xaen februarie 1849, acuzat fiind c\xc4\x83 ar fi participat la masacru, dar a fost g\xc4\x83sit nevinovat la proces._NEWLINE_Dup\xc4\x83 \xc3\xaenfr\xc3\xa2ngerea revolu\xc8\x9biei, a continuat s\xc4\x83 aib\xc4\x83 un rol de frunte \xc3\xaen via\xc8\x9ba politic\xc4\x83 \xc8\x99i cultural\xc4\x83 a rom\xc3\xa2nilor din Transilvania._NEWLINE_Astfel, a f\xc4\x83cut parte din conducerea ASTREI, adic\xc4\x83 Asocia\xc8\x9bia Transilvan\xc4\x83 pentru Literatura Rom\xc3\xa2n\xc4\x83 \xc8\x99i Cultura Poporului Rom\xc3\xa2n._NEWLINE_A murit \xc3\xaen spitalul s\xc4\x83sesc din Bra\xc8\x99ov, foarte s\xc4\x83rac \xc8\x99i uitat de lume \xc3\xaen vara anului 1906.'